Suldaan Süleymaan 1aad (Kanuni Sultan Süleyman I: Af-Turki) waxa uu ahaa suldaanka 10aad ee Dawladda Cosmaniya. Waqtigii Boqor Sulaymaan Al-qaanuuni waxaa lagu tiriyaa inuu ahaa xiligii dowladda Cusmaaniyiinta ay awooda badnayd.Waxaana loo yaqanaa waqtigii dahabiga ahaa , 48 sano oo uu xilka hayey boqor Sulaymaan Al-qaanuuni waxay gaartay dowladdu balaar aysan waligeed gaarin, waxayna goboladii dowladdii Cusmaaniyiinta ku faafsanayd saddex qaaradood. Wuxuu ku dhashey Sulayman Al-qanuuni magaladad Taraabsuun, xiligaa oo uu aabihii ka talinayey magaladaa.wuxuuna aabihiisa u barbaariyey si wanaagsan isaga oo culuum kala duwan baray ko Diini iyo Cilmiga hogaaminta iyo maamulk.Xilka wuxuu qabtay asagoo jira 26 sano mana ahayn qof ku deg-dega wuxuu qabanayo ee wuxuu ahaa qof u fekera oo go’aan markuu qaatana aan ka noqonin. Sanadahii ugu horeeyey ee xiligii sulaymaan Al-qaanuuni wuxuu wajahay afar kacdoon oo ka mashquuliyey dhaqdhaqaaqii jihaadka. kuwaas oo gudoomiyaashii qayb ka mid ah ay moodeen in heleen fursad ay kaga go’ikaraan dowlada Wiilka dhallinyaradi ah hogaaminayo: Kacdoonkii 1aad: Waxaa sameeyey Jaam Baras Qasaali oo ahaa guddoomiyihii Shaam wuxuuna ku dhawaaqay inuu kasoo horjeestay dowladda, wuxuuna isku dayey inuu qabsado Xalab laakiin wuu ku fashilmay.